J. Lister Hill

Joseph Lister HILL (29-a de decembro 1894 - 21-a de decembro 1984) estis usona politikisto, kiu reprezentis Alabamon en ambaŭ ĉambroj de la Usona Kongreso, unue en la Ĉambro de Reprezentantoj de 1923 ĝis 1938 kaj poste en la Senato de 1938 ĝis 1969.

 Kariero 
Hill studis en la Universitato de Alabamo, la Universitato de Miĉigano, kaj Universitato Kolumbio. Li komencis sian karieron kiel advokato en Montgomery en 1916. Li servis en la Usona Armeo dum la Unua Mondmilito.

Kongresano John R. Tyson mortis en ofico en 1923. Hill gajnis la kromelekton kaj sukcedis Tyson en la Reprezentantĉambro. Li estis reelektita sep fojojn. Li edziĝis kun Henrietta Fontaine McCormick en 1928. Li sukcedis Dixie Bibb Graves kiel Senatano de Alabamo en januaro 1938. Li estis reelektita en 1938, 1944, 1950, 1956, kaj 1962. Li estis Demokrata Vipo en la Senato de 1941 ĝis 1947. Hill estis sukcedita kiel Senatano de James Allen.

Hill estas konsiderata modera liberala demokrata populisto, kaj estas plej konata pro la Leĝo Hill-Burton (1946), kiu iniciatis la establon de hospitaloj kaj sancentroj tra Usono. Li ankaŭ iniciatis la Leĝon Hill-Harris (1963), kiu subtenis la konstruadon de institucioj por handikapuloj kaj mensmalsanuloj.

Li ankaŭ subtenis aliajn gravajn leĝoj: la Leĝon pri Kampara Telefono, la Leĝon pri Kampara Loĝado, la Leĝon pri Metia Edukado, kaj la Leĝon pri Nacia Edukdefendo (1958). Li ankaŭ antaŭenigis kamparajn bibliotekojn per la Leĝo pri Bibliotekaj Servoj, kiu ŝanĝis la pejzaĝon de bibliotekoj en Usono.

En 1954, Hill subskribis la Sudan Manifeston, kiu kontraŭis la decidon de la Supera Kortumo en la kazo Brown kontraŭ la Estraro de Edukado, kiu malapartigis lernejojn. Li ankaŭ voĉdonis kontraŭ la Civitanrajtaj Leĝoj de 1957, 1960, 1964 kaj 1968, la 24-an Amendon, kaj la Voĉdonrajtan Leĝon de 1965 .

Male, li kelkfoje deviis de la pozicioj de siaj sudaj kolegoj - ekzemple, li subtenis federacian kontrolon super enmaraj naftoresursoj kaj la asignon de enspezoj al edukado.

 Referencoj 

 Eksteraj ligiloj 

Kategorio:Usonaj advokatoj
Kategorio:Usonaj politikistoj